بسم الله الرحمن الرحيم    اولا احب اقول انى تابعت كل الردود الموجودة فى التوبيك و انا  فعلا توقعت ان هيبقى طرفين بس كل طرفين لازم يبقى فى اجابة وهى    هل الحب فى سن المراهقة موجود ام لا    حسنا......  انا مش هقول انا دكتور ولا حاجة بس انا اعتقد بعض الاشياء  اولا انا مريت بتجربة و زى ما حضراتكم قلتوا ان الواحد بيسيب دى و يروح لدى و انا كنت كدة  بس لو تلاحظو فى ناس و اللى انا بسميهم ميالين للعقلانية فى سن المراهقة    اولا لكل اللى قالو الحب 100% صحيح فى سن المراهقة احييهم  وثانيا لكل اللى قال لا يوجد حب فى سن المراهقة احييهم ايضا  وثالثا  لكل اللى قال لا يوجد حب فى الزمن دة اقولة انت غلط  والاستاذ اللى قال مش هتلاقية فى مصر برضو اقولو انت غلطان    وهتكلم فى كل نقطة و ارجوكم تقبلوا وجهه نظرى المتواضعة  اولا لا يوجد حب فى سن المراهقة ولكن هناك ما نسمية اعجاب او شبه حب ودة مش بيعتمد على حاجة غير الاخلاق  طبعا استاذ هييجى يقولى هوا فى بنت او ولد محترمين بيمشو مع بعض  اقولك ايوة فى شباب و بنات اخلقهم بايظة و فى شباب و بنات اخلاقهم صحيحة  ولكن الانسان اللى بيحب بجد مش بينتمى لل2 دول  لان فى معتقد الشباب اللى  اخلاقهم بايظة ان الدنيا ماشية تسالى و لازم تسيب دى وتروح لدى ونفس الكلام للبنات  اما المحترممين جدا هيقول مفيش حاجة اسمها حب لان حب يعنى مقابلات و كلام حلو ودة مش من الاحترام  طبعا مش معقول واحد بيتسلى او واحدة هتحب !!!  وكمان مش ينفع واحدة فكرها ان الحب عيب هتحب !!!!    النوع ال3 وهو اجمل نوع وهو النوع اللى اتأسس صح  يعنى مش اتاسس على كلمة (هيا الدنيا ماشية كدة)  ولا على كلمة (نفذ وخلاص لازم تقول حاضر و نعم)  ولكن اتأسس على كلمة اسمها (الاقناع)    علشان كدة  الحب بيبدأ باعجاب و احنا متفقين على دة  واحنا قلنا سن المراهقة بيبقى اعجاب او شبه حب بس مش حب حقيقى    وخدوا بالكو يا جماعة انا بتكلم عن الحب الحقيقى وليس الارتباط و الزواج  هتقولى و اية الفرق هقولك    لو واحد بيحب واحددة حب حقيقى وراح يتقدملها هيقول لاهلها انا مش معايا شقة ولا مهر ولا...ولا...ولا... الخ بس انا بحبها ساترك رد الفعل لكم    فعلشان كدة لو بتحب واحدة لازم بتشغل عقلك علشان ترتبط بيها    طيب ازاى و انت اصلا فى سن مراهقة  يعنى بتاخد مصروفك من بابا و ماما  يعنى بالمصرى لسة عضمك طرى    علشان كدة الحب فى فترة المراهقة يسمى شبهه حب  والمشاعر فى سن المراهقة صحيحة  ولكن العقل فى سن المراهقة لم ينضج بعد    و3 و 4 نقطة  الحب فى كل مكان ولكن بعضنا لا يظهرة  و الحب موجود فى الزمن دة بس صعب شوية  وانت لا تحصل على شئ من غير تعب    اسف للاطالة    وللعلم انا  اسمى وائل محمود  وسنى 16 سنه   مصرى و افتخر  من اسكندرية    تحياتى القلبية